Za potrebe financiranja kampanje vabimo k sodelovanju novega partnerja, ki bo zasedel prosto mesto:

SAMOSTOJNEGA STRICA IZ OZADJA

Delo obsega:

financiranje aktivnosti s stranko popolnoma nepovezanih entitet, ki naključno sovpadajo z interesi stranke;

obvezujoče svetovanje vodstvu stranke in njenim kandidatom v pogajanjih z lobisti korporacij in drugimi strankami;

identifikacijo in odstranjevanje težav na poti stranke do svetovne dominacije.

Pričakujemo:

najmanj osemmestno številko na bančnem računu v katerikoli državi, ki je na seznamih DURS zavedena kot davčna oaza;

večdesetletno lastništvo oz. direktorski položaj v vsaj eni veliki družbi v Republiki Sloveniji ali

večdesetletni politični staž v Republiki Sloveniji;

košato mačko, miniaturni klon in velikanski laser.

Z izbranim kandidatom bomo sklenili podložniško razmerje za določen čas do trenutka, ko bo naše dobro ime popolnoma onečaščeno.

Vaše prijave z življenjepisom in anonimnimi, neizsledljivimi bančnimi izkazi sprejemamo izključno preko e-pošte stric-iz-ozadja@piratskastranka.si do vključno 25. maja 2014 (Ker žal nismo prejeli nobenih prijav razpis ostaja odprt do prejetja prijave).

Vse prijave bodo obravnavane v skladu s piratskimi načeli popolne transparentnosti.

/s

* Zapis izraža stališča avtorja in ne nujno tudi Piratske stranke.